b'\n_START_ARTICLE_\nSalon seudun kuntaliitos 2009\n_START_SECTION_\nLiitosprosessi\n_START_PARAGRAPH_\nSalon seudun kuntien yhdistyminen alkoi kes\xc3\xa4ll\xc3\xa4 2006 esiselvityksell\xc3\xa4, jonka mukaan koko Salon seutukunnan olisi hyv\xc3\xa4 yhdisty\xc3\xa4 yhdeksi kunnaksi. Somero j\xc3\xa4tt\xc3\xa4ytyi esiselvityksen j\xc3\xa4lkeen suunnittelusta pois katsoessaan j\xc3\xa4\xc3\xa4v\xc3\xa4ns\xc3\xa4 uuden kunnan syrj\xc3\xa4seuduksi._NEWLINE_Kymmenen kuntaa jatkoivat liitosselvittely\xc3\xa4 ja marraskuussa 2006 sis\xc3\xa4asiainministeri\xc3\xb6n asettama kuntajakoselvitt\xc3\xa4j\xc3\xa4 Arto Koski alkoi rakentaa esityst\xc3\xa4. Koski sai esityksens\xc3\xa4 suur-Salosta valmiiksi toukokuussa 2007, ja kunnat \xc3\xa4\xc3\xa4nestiv\xc3\xa4t sen toteuttamisesta seuraavassa kuussa. Uusi Salo tulee saamaan valtiolta porkkanarahaa 17 miljoonaa euroa, jotka on tarkoitus k\xc3\xa4ytt\xc3\xa4\xc3\xa4 liitoksen kustannusten kattamiseen, sek\xc3\xa4 peruspalveluiden tehostamiseen._NEWLINE_Valtioneuvosto p\xc3\xa4\xc3\xa4tti kuntaliitoksesta 22. marraskuuta 2007.'